ديديه‌ر ره‌يه‌ندێر جيگر سه‌رۆك وه‌زير به‌لجيكى له‌ دانيشتنى وه‌ل فه‌لاح مسته‌فا وه‌ڕيه‌وبه‌ر ده‌زگاى په‌يوه‌نديه‌يل ده‌ره‌كى هه‌رێم كوردستان جه‌خت له‌بان هاوكارى فيشتر پێشمه‌رگه‌ كرد و وت: ئيمه‌ فره‌ سه‌رساميم وه‌ قاره‌مانێتى پێشمه‌رگه‌و هاوكارييان وه‌ل هاوپه‌يمان ناوده‌وڵه‌تى ئه‌را دروسكردن ناوچه‌يگ ئارام.
ره‌يه‌ندێر هه‌ميش وت: ئه‌را ئيمه‌ فريه‌ گرينگه‌ ك گشت جه‌هان بزانيد هاوكارى له‌ناونى ئيمه‌و پێشمه‌رگه‌ وجوود ديريد تا فيشتر هاوكارى هيز پێشمه‌رگه‌ بكريه‌يد و باس له‌وه‌يش كرد ك داعش ته‌نيا هه‌ڕه‌شه‌ نيه‌ ئه‌را بان كوردستان و ناوچه‌گه‌، به‌ڵكوو هه‌ڕه‌شه‌س ئه‌را بان گشت جه‌هان و بايه‌سه‌ هاوكارى يه‌كترى بكه‌يم ئه‌را له‌ناوبردنى.
ج . أ
